CELEX: 22013D0666
Language: mt
Date: 2013-11-07 00:00:00
Title: 2013/666/UE: Deċiżjoni Nru 4/2013 tal-Kumitat tal-Ambaxxaturi AKP-UE tas- 7 ta’ Novembru 2013 li taħtar membri tal-Bord Eżekuttiv taċ-Ċentru Tekniku ta’ Koperazzjoni Agrikola u Rurali (CTA)

19.11.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 309/49
            
         DEĊIŻJONI Nru 4/2013 TAL-KUMITAT TAL-AMBAXXATURI AKP-UE
   tas-7 ta’ Novembru 2013
   li taħtar membri tal-Bord Eżekuttiv taċ-Ċentru Tekniku ta’ Koperazzjoni Agrikola u Rurali (CTA)
   (2013/666/UE)
   Il-KUMITAT TAL-AMBAXXATURI AKP-UE,
   Wara li kkunsidra l-Ftehim ta’ Sħubija bejn il-membri tal-grupp tal-Istati Afrikani, tal-Karibew u tal-Paċifiku, minn naħa waħda, u l-Komunità Ewropea u l-Istati Membri tagħha, min-naħa l-oħra, iffirmat f’Cotonou fit-23 ta’ Ġunju 2000 (1), kif emendat għall-ewwel darba fil-Lussemburgu fil-25 ta’ Ġunju 2005 (2) u kif emendat it-tieni darba f’Ouagadougou fit-22 ta’ Ġunju 2010 (3), u b’mod partikolari l-Artikolu 3(5) tal-Anness III tiegħu;
   Wara li kkunsidra d-Deċiżjoni Nru 4/2006 tal-Kumitat tal-Ambaxxaturi AKP-UE tas-27 ta’ Settembru 2006 dwar l-Istatuti u r-Regoli ta’ Proċedura taċ-Ċentru Tekniku ta’ Koperazzjoni Agrikola u Rurali (ĊTA) (4), u b’mod partikolari l-Artikolu 4(3) tagħha;
   Billi:
   
               (1)
            
            
               Il-mandat tal-membri tal-Bord Eżekuttiv taċ-Ċentru Tekniku ta’ Koperazzjoni Agrikola u Rurali, kif estiż bid-Deċiżjoni Nru 2/2013 tal-Kumitat tal-Ambaxxaturi AKP-UE (5), skada fil-21 ta’ Awwissu 2013.
            
         
               (2)
            
            
               Huwa għalhekk meħtieġ li jinħatru membri ġodda,
            
         IDDEĊIEDA KIF ĠEJ:
   Artikolu 1
   Mingħajr preġudizzju għal kwalunkwe deċiżjoni sussegwenti li l-Kumitat jista’ jkollu jieħu skont il-qafas tal-prerogattivi tiegħu, dawn li ġejjin qegħdin jinħatru bħala membri tal-Bord Eżekuttiv taċ-Ċentru Tekniku ta’ Koperazzjoni Agrikola u Rurali:
   
               —
            
            
               Prof. Eric TOLLENS
            
         għal mandat ta’ sentejn, li jintemm fis-6 ta’ Novembru 2015 u
   
               —
            
            
               Prof. Baba Y. ABUBAKAR
            
         
               —
            
            
               Prof. Augusto Manuel CORREIA
            
         
               —
            
            
               Is-Sinjura Helena JOHANSSON
            
         
               —
            
            
               Dr Faustin R. KAMUZORA
            
         
               —
            
            
               Prof. Clement K. SANKAT,
            
         għal mandat ta’ ħames snin, li jintemm fis-6 ta’ Novembru 2018.
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.
   
      Magħmul fi Brussell, is-7 ta’ Novembru 2013.
      
         
            Għall-Kumitat tal-Ambaxxaturi AKP-UE
         
         
            Il-President
         
         R. KAROBLIS
      
   
   
      (1)  ĠU L 317, 15.12.2000, p. 3.
   
      (2)  Ftehim li jemenda l-Ftehim ta’ Sħubija bejn il-membri tal-Grupp ta’ Stati Afrikani, tal-Karibew u tal-Paċifiku, minn naħa waħda, u l-Komunità Ewropea u l-Istati Membri tagħha, min-naħa l-oħra, iffirmat f’Cotonou fit-23 ta’ Ġunju 2000 (ĠU L 209, 11.8.2005, p. 27).
   
      (3)  Ftehim li jemenda għat-tieni darba l-ftehim ta’ sħubija bejn il-Membri tal-grupp ta’ Stati Afrikani, tal-Karibew u tal-Paċifiku, minn naħa waħda, u l-Komunità Ewropea u l-Istati Membri tagħha min-naħa l-oħra, iffirmat f’Cotonou fit-23 ta’ Ġunju 2000, kif emendat għall-ewwel darba fil-Lussemburgu fil-25 ta’ Ġunju 2005 (ĠU L 287, 4.11.2010, p. 3).
   
      (4)  ĠU L 350, 12.12.2006, p. 10.
   
      (5)  ĠU L 163, 15.6.2013, p. 30.